AksaraLLM/aksara-bahasa-daerah-v1 huggingface dataset:
Prof. Dr. Mikihiro Moriyama téh sarjana basa jeung sastra Sunda, anu ayeuna nyangking kalungguhan Profésor widang basa Indonésia  di universitas Nanzan, Jepang  Inyana nulis rupaning buku jeung éséy ngeunaan budaya citak jeung modérnitas ogé ngeunaan kawijakan basa di Indonésia.  Narjamahkeun sastra kontémporér Indonésia  kaasup karya Séno Gumira Ajidarma jeung Putu Wijaya kana basa Jepang.  Ngajarkeun basa Indonésia ti taun 1988 di Jepang, kaasup nyusun buku pelajaran basa Indonésia keur siswa di Jepang. Lahir di Kyoto, Jepang, tanggal  16 Séptémber 1960.

Riwayat Atikan

2003 Doktor Kasusatraan ti Universitas Leiden, kalawan disértasi "A New Spirit: Sundanese Publishing and the
Changing Configuration of Writing in Nineteenth- Century West Java" 

1987 M.A Program Pascasarjana Universitas Osaka, Studi Mancanagara 

1985 B.A. Departemen Bahasa Indonésia, Universitas Osaka, Studi Mancanagara

Pangalaman Ngajar

1990-1992 Dosén basa Indonésia di  Universitas Internasional Yachiyo, Chiba 

1991-1992 Dosén basa Sunda, di Universitas Tokyo 
 
1991-1992 Dosén basa Indonésia, di Sekolah Tinggi Seni dan Ilmu Pengetahuan,
Universitas Tokyo 

1992-1994 Dosén basa Sunda, Departemén Asia Tenggara jeung Oséania,
Fakultas Sastra, Universitas Leiden 

1995-1996 Dosén basa Indonésia, di Universitas Internasional Yachiyo, Chiba 

1995-1997 Dosén basa Indonésia, di Universitas Kyorin, Tokyo 

1995-1997 Dosén basa Indonésia, di Program Pascasarjana Universitas Kyorin,
Tokyo 

1995-1999 Dosén basa Indonésia, di Sekolah Tinggi Seni dan Ilmu Pengetahuan,
Universitas Tokyo 

1996 Dosén basa Indonésia, Departemen Luar Negeri Jepang, Tokyo 

1997 Dosén Sastra Indonésia Universitas Tokyo, Studi Mancanagara 

2003 Dosén basa Sunda, di Balé Panalungtikan basa jeung Budaya Asia jeung Afrika, Universitas Tokyo 

2004 Dosén Sastra Indonésia di Universitas Tokyo, Studi Mancanagara 

2005 Dosén Basa Sunda, di Fakultas Studi Asia, Universitas Nasional Australia

Rujukan

Biografi
Panalungtik
Inohong Sunda
Nu babar taun 1960
Katsushika Hokusai (葛飾北斎) (1760-1849) nyaéta salah saurang seniman, pelukis, pemahat jeung seniman grafis anu maké tehnik ukiyo-e dina Jaman Edo. Anjeunna gumelar di Distrik Honjo, Edo (sekarang Edo bernama Tokyo).

Palukis buku sketsa 13 jilid berjudul Hokusai Manga (diterbitkeun taun 1814) jeung cetakan ukiyo-e "36 Pamandangan Gunung Fuji" (kira-kira taun 1823-1829) ogé "Ombak gedé di Pantai Kanagawa". Hokusai dianggap sabagé salah sahiji tokoh penting dina widang ukiyo-e (sacara harafiah: "lukisan jaman ayeuna") atawa lukisan anu temana kahirupan sapopoé. Hokusai ogé terkenal ku gambar erotisna dina gaya shunga. "Fukujusō" karyana, rangkaian sajumlah 12 gambar anu ngarayakeun kaagungan tubuh jeung hasrat, dianggap sabagé salah sahiji tina tilu karya shunga pang alusna. Karyana jadi inspirasi anu perting pikeun impresionis Eropa sapertos Claude Monet.

Karya 
Hokusai miboga karir anu panjang, mung ngahasilkeun karya pentingna nalika usiana 60 taun. Karyana anu paling terkenal nyaéta seri ukiyo-e 36 Pamandangan Gunung Fuji (富嶽三十六景; Fugaku Sanjūrokkei) anu ngambarkeun pamandangan Gunung Fuji ti berbagai lokasi. Seri lukisan 36 Pamandangan Gunung Fuji eusina 46 lukisan anu dihasilkeun dina taun 1826-1833. Mimitina seri lukisan ieu ngan saukur 36 lukisan, tapi nalika terkenal Hokusai nambahan deui 10 lukisan.

Karya panggedéna Hokusai anu judulna Hokusai Manga (北斎漫画) 15 jilid, eusina sketsa-sketsa ani inventif anu diterbitkeun taun 1814. Gaya karikaturna osok dianggap sabagé perintis manga modérn.

Rujukan 

Pelukis Jepang
Palau (), resmina Républik Palau (), mangrupa hiji nagara kapuloan di Samudra Pasifik,  wétaneun Pilipina jeung +2.000 mil kiduleun Tokyo. Dina 1978, sanggeus tilu dékade minangka bagian ti Wewengkon pawalian PBB, Palau milih kamerdikaan tinimbang jadi bagian ti Féderasi Mikronésia.

Nagara bagian

Palau dibagi kana 16 nagara bagian (nepi ka 1984 disebut kotamadya).

Tempo ogé
Daptar pulo di Palau
Daptar nagara

Réferénsi

Tumbu kaluar

 
 Palau  ti University of Colorado at Boulder Libraries (USA) - Government Publications.

Pamaréntah
 Loka resmi Républik Palau
 Kongrés Nasional Palau - Olbiil Era Kelulau, Sénat 

 
Nagara di Oséania
Kapuloan di Samudra Pasifik
Nagara nu tepung wates jeung Laut Pilipina
Mikronésia
Nagara kapuloan
Urut koloni Spanyol
Urut koloni Jepang
Urut koloni Jérman
Hindia Wétan Spanyol
Wewengkon nu maké basa Inggris
Républik
Démokrasi liberal
Nu ngadeg taun 1994
Anggota Pasarikatan Bangsa-Bangsa
Abah Andadinata nyaéta salah sahiji inohong nu miboga kalungguhan penting dina kamekaran silat. Lahir di désa Rancabayawak Majalaya dina taun 1893. Mindeng lalampahan ka unggal tempat di sakuliah Jawa Barat utamana mah di daérah Parahiangan.  
Miboga élmu hikmah ti para ulama, utamana mah mama ajéngan Syéh Haji Abdul Kahpi ti daérah Pataruman Tarogong Garut. Élmu hikmah nu dipibogana nyaéta élmu Haqmaliyah.  Élmu penca silat nu munggaran dikawasa ku Abah Anandita nyaéta silat jurus peksi muih minangka titinggal ti kulawargana. Nepi ka kiwari ieu jurus masih dipaké ku anggota Gerak Badan Pencak Margaluyu Pusat. Ieu gerakan disederhanakeun kalawan ngagunakeun kompilasi inti tata gerakna nu digabungkeun jeung élmu hikmah lafad Allah Muhammad Adam Rasul, Berkah Allah Sahabat Rasul. ti dinya ngabalukarkeun ayana jurus anyar nyaéta Payung Rasul.  
Kamekaran penca silat tuluy mekar sanajan pangajaranana ngan saukur sumebar di kulawarga ningrat jeung kalangan ulama. Kalawan saran mama Ajengan Asep Samsudin, Andadinata nuluykeun diajar élmu penca silat ka daérah Parahiangan kulon perenahna di Kadipatén Cianjur. Abah Andadinata datang ka padépokan silat juragan Rd. Haji Ibrahim nu kasohor salaku nu nyiptakeun Maenpo Cikalong. Inohong Maénpo Cikaling nu umurna leuwih ngora daripada Rd.Haji Ibrahim nyaéta juragan Rd.Haji Abdullah nu ngawasa élmu penca silat Sabandar nu asalna ti Minangkabau Sumatera Barat. Ti juaragan Rd.Haji Abdullah, abah Adandinata meunangkeun élmu penca silat Sabandar.  tapi dina sajarah maénpo Cikalong can pernah aya hiji ogé inohong di Cianjur anu nyarita yén Abah Andadinata pernah diajar ka Rd. Haji Ibrahim, dina taun 1906 Radén Haji Ibrahim pupus, sedengkeun mun ditilik tina umur, asa moal mungkin aya budak saumuran 13 taun (komo deui kurang) diajar ka anjeunna tapi teu kasebut jeung teu kacatet dina sajarah Cikalong. kitu ogé aya carita nu nyebutkeun Abah Andadinata diajarna dina umur 7 taun ka Radén Haji Ibrahim asa pamohalan, da dina taun 1900 yuswa Radén Haji Ibrahim 84 taun, asa piraku narima murid budak. Da maénpo Cikalong mah numutkeun gan Memed putra ti Gan Obing Ibrahim, ti jaman ramana diajar éta téh sakitu nyumputna jeung teu bisa ditémbong-témbong ka batur, jadi katerangan ieu kacida lemahna  
Abah Andadita ngantunkeun di désa Cikuya kacamatan Cicaléngka tanggal 29 Januari 1969 dina umurna nu ka 76 taun tur dimakamkeun di désa Cikuya Cicaléngka tanggal 30 Januari 1969.

Referensi 

Inohong Sunda
Tumpeng nyaéta kadaharan has masarakat Jawa anu sok kapangguh dina sagala rupa upacara, saperti salametan, muludan, ngaruat, atawa sukuran.
Komo ka béh dieukeun mah tumpeng téh teu ngan saukur pikeun upacara kaagamaan anu boga sipat sakral, tapi ogé pikeun perayaan-perayaan anu boga sipat profan, saperti acara tepang taun, sukuran mimiti bubuka film, sukuran bubuka tempat usaha, jsb.
Sangu anu dijieun congcot ieu dawam diteundeun dina tampah (nampan tina anyaman awi anu wangunna buleud) kalayan dikurilingan ku lauk jeung kadaharan séjénna.

Cara Nyieun Tumpeng
Sangu tumpeng ampir sok jadi kadaharan istimiwa anu disajikan dina acara-acara husus.
Ieu di handap mangrupa cara pikeun nyieun tumpeng :
Campur 200 g béas ketan bodas jeung 1 kg béas, sangkan sangu tumpeng jadi pulen sarta gampang dijieun.
Keueum campuran béas salila 8 -10 jam sangkan gancang asak sarta hasilna alus, tuluy seupan salila 1/2 jam nepi ka satengah asak.
Asupkeun béas nu geus diseupan kana cai santen anu ngagolak, bareng jeung daun salam/daun pandan sarta uyah, tuluy diasakan nepi ka cai santenna saat/béak.
Tambahan sasendok cai jeruk nipis dina unggal 1.500 ml santen.
Sanggeus béas asak, ulah digalok deui, ingkeun dina panci anu nutup salila 15 menit, kakara seupan nepi ka garing sarta asak.
Sangkan alus, paké hiasan tina wortel, peterseli, bangkoang, cabé beureum, tomat, atawa sayuran séjén.

Rujukan

Kadaharan
Paus nyaéta mamalia tina ordo Cetacéa, kaasup paus, pesut, jeung lumba-lumba. Ceuk istilah tradisional Sunda, paus nyaéta lauk nu kaasup panggedéna ari potonganana béda jeung lauk-lauk anu ilaharna sok didahar ku jelema. Sanajan disebut lauk, saenyana mah paus lain lauk, tapi mamalia.

Lauk paus éta téh mahluk nu getihna panas anu barudakna henteu lahir ti endog tapina dilahirkeun dina kaayaan hirup. Sarta orok lauk paus dibéré dahar ti susu indukna kawas mamalia leutik séjénna. Tapi lauk paus, kawas kabéh mamalia anu hirup di cai, diturunkeun ti nini moyang anu hirup di darat. Jadi maranéhanana kudu menyesuaikan diri sangkan bisa hirup di jero cai Ieu hartosna yén salila jutaan taun geus lumangsung parobahan-parobahan nu tangtu di jero awak maranéhanana. Ku kituna maranéhanana bisa hirup di jero cai.

Alatan lauk paus henteu miboga insang tapi ambekanna ngaliwatan paru-paru maranéhanana, salah sahiji ti parobahan-parobahan anu pang pentingna aya hubunganana jeung pernapasan maranéhanana. Baheula liang irung maranéhanana aya di luhur di bagian hareup sirah. Terus ayeuna liang irung geus pindah ka tukang ka bagian luhur sirah. Ayeuna mah lauk paus nyieun hiji atawa dua liang peniup pikeun mempermudah bernapas di permukaan cai.

Di jero cai, liang irung ieu katutup ku katup-katup leutik, sarta saluran-saluran hawa papisah ti sungut. Ku kituna, kaayaanana henteu ngabahayakeun lamun lauk paus éta kudu ngasupkeun cai kana paru-paru.

Lauk paus biasana naék pikeun ambekan saban lima atawa sapuluh menit, tapi maranéhanana bisa tetep aya di cai salila tilu pér opat jam Sabot ngahontal permukaan, maranéhanana niup heula, atawa ngaluarkeun hawa anu geus dipaké ti paru-paru Dina waktu maranéhanana ngalakonan hal ieu, maranéhanana nyieun sora tarik anu bisa kadéngé dina jarak nu tangtu Semburan ieu lain cai, tapi hawa anu geus dipaké, anu eusina saab cai.

Maranéhanana niup sawatara kali nepi ka maranéhanana geus bener-bener ngaganti hawa di jero paru-paru maranéhanana, sarta saterusna maranéhanana neuleuman cai atawa ngaluarkeun sora. Sawatara lauk paus neuleuman cai sajero 2000 kaki. Sakapeung lauk paus anu badag, sabot ngaluarkeun sora, ngalungkeun buntut-buntut maranéhanana ka hawa, atawa ngajol kaluar ti cai.

Rujukan 

Cetacea
Suster ngangsrod atawa suster ngésod nyaéta jurig anu maké baju suster, leumpangna bari ngésod. Dina sajarahna euweuh nu bisa nangtukeun asal-usul suster ngésod, ngan aya sababaraha informasi omongan batur tuluy dipercaya salaku sajarah ayana suster ngésod.

Sajarah
Jurig Suster Ngésod dipercaya ku masarakat lantaran aya caritana atawa sajarahna, mimiti caritana  di Rumah Sakit Umum Cipto Mangunkusumo, Jakarta, sabab di éta tempat téh aya hiji suster anu maotna teu wajar. Hiji peuting aya hiji suster keur ngalaksanakeun tugasna ngajaga hiji pasien, kaayaan éta peuting éstuning jempling pisan euweuh sasaha ngan aya hiji dokter jaga hungkul, nalika éta suster rék ka rohangan laboratorium, dijegat ku éta dokter tuluy diperkosa digusur ka rohangan laboratorium tuluy dipaéhan, sadis pisan sukuna dimutilasi dipisahkeun jeung awakna, mayitna dikubur di éta rohangan. Mitos séjénna ngeunaan suster ngésod ti daérah Jawa Barat, nyaéta di hiji panti jompo aya hiji suster geulis turunan walanda ngaranna Norah jeung manéhna téh miboga élmu goib, ku ieu kamampuhna dimanpaatkeun ku manéhna pikeun maéhan kabéh jalma nu aya di éta panti lantaran alesan pribadina pernah nyeri haté ku sababaraha jalma nu aya di dinya. Tuluy kajahatanana kanyahoan, salaku hukumanana suku Norah diteunggeulan ku masarakat nepi ka remuk. Jeung aya sababaraha rumah sakit anu geus kolot umur jeung kaayaanana di Indonesia nu dipercaya miboga kisah sarua ngeunaan suster ngésod nu ahir kisahna sarua boga nasib jadi jurig leumpangna ngésod.

Film
Ku lobana nu percaya kana kisah suster ngésod, tuluy difilmkeun, sababaraha sutradara Indonesia nyieun riset ku ngumpulkeun sababaraha carita ti masarakat di hiji tempat, tungtungna hasil survei di lapangan ngalahirkeun sekenario film nu difilmkeun, contona waé Suster Ngésod (2007) nu diproduksi ku MD Entertainment, Suster N (2007) diproduksi ku Virgo Putra Film, Kutukan Suster Ngésod (2009) sutradarana ngora kénéh ku David Purnomo, jeung réa-réa deui film horor séjénna nu kasang tukangna kisah jurig rumah sakit.

Referensi

Jurig
Indonesia
Blackberry salah sahiji mérek hp (telepon keupeul) anu tadina dirancang husus pikeun komunikasi email. Blackberry dijieun ku RIM atawa Research in Motion. Blackbbery miboga jaringan wireless atawa nirkabel bisa pikeun  ngaksés email atawa ngalakukeun kagiatan séjéna saperti browsing atawa nelepon.

Sajarah
Mimiti usahana mah usaha leutik klayan modal hasil nginjeum, RIM mekar jadi usaha anu dipikareueus tur dipikahormat di Kanada. Suksésna ieu usaha anu nagarana Research In Motion Ltd, mimitina tina kahayang saurang pamuda anu di drop out ti kampusna nyaéta Universitas Waterloo jurusan teknik elektro. Ngaranan Mike Lazardis urang Yunani anu imigrasi ti Turki ka Kanada dina taun 1967.  Lazardis miboga injeuman modal usaha ti babaturan jeun kulawarga. RIM suksés kalayan panghasilana $1 juta jeung miboga  12 urang karyawan.
Mimitina RIM kairut ku perangkat digital nirkabel nalika narima kontrak  ti Roger Cantel Mobile Comminications, operator pager jeung telepon seluler taun 1987. Dina kontrakna, RIM miboga tugas néangan kamampuh tina sistim jaringan digital nirkabel anyar anu bakal diwanohkeun ku Ericsson. Satuluyna hasil nyieun modem radio nirkabel anu ukurana leutik. Taun 1990, modem buatanna loba dipaké ku perusahaan OEM pikeun sababaraha produk tina komputer nepi ka mesin otomatis. Mimitina blackberry rék dingaranan POCKET LINK ku sabab aya pikiran éta ngaran kaasup fungsional tapi nyatana ngaran éta matak bosen, nepi ka asalna rék dingaranan strawberry tapi teu jadi, nyatana hapé éta téh dingaranan blackberry.  Mimitina blackberry asup ka pasaran anu leuwih museurkeun kana layanan e-mail gegas. Mimitina mah perangkat BlackBerry ngan miboga layar monokrom, tapi ayeuna mah sakabéh modél geus miboga tampilan anu layar warna.

Rupa-rupa Blackberry jeung istilahna 
BlackBerry Bold 9930-Montana.
BlackBerry Bold 9900-(Dakota).
BlackBerry Torch 9860-(Monza).
BlackBerry Torch 9850-(Monaco).
BlackBerry Torch 9810-(Jennings).
BlackBerry Torch 9800-(Talladega).
BlackBerry Bold 9790-(Bellagio).
BlackBerry Bold 9788-(Onyx).
BlackBerry Bold 9780-(Delta).
BlackBerry Bold 9700-(Onyx).
BlackBerry Style 9670-(Oxford).
BlackBerry Bold 9650-(Essex).
BlackBerry Tour 9630-(Niagara).
BlackBerry Storm 2 9550-(Odin).
BlackBerry Storm 9530-(Thunder).
BlackBerry Storm 2 9520-(Odin).
BlackBerry Storm 9500-(Thunder).
BlackBerry Curve 9380-(Orlando).
BlackBerry Curve 9370-(Sedona).
BlackBerry Curve 9360-(Apollo).
BlackBerry Curve 9350-(Sedona).
BlackBerry Curve 9330-(Aries2).
BlackBerry Curve 9300-(Kepler).
BlackBerry Péarl 9105-(Stratus).
BlackBerry Péarl 9100-(Stratus).
BlackBerry Curve 8980-(Atlas).

catetan

Mérek HP
Komunikasi
Geget nyaéta sato leutik nu sok ngaruksak buku-buku atawa papakéan anu kurang piara, sok disebut ogé ngenget. Aya sabuntut geget anu dipikawanoh minangka “geget pakéan”, sarta lolobana jelema nyalakeun alatan ngengat éta nyieun liang-liang geget dina pakéan, bulu, sarta permadani. Tapi geget éta henteu nyieun karuksakan ieu.

Geget henteu kungsi dahar, manéhna hirup ngan pikeun ngahasilkeun endog-endogna sarta saterusna paéh. Dina waktu anak geget ngalaman tahap hileud bululah kabéh ieu lumangsung. Endog-endog geget aya dina lawon wol, bulu, permadani, sarta sajabana. Dina waktu kira-kira hiji minggu, endog-endog menetas jadi hileud-hileud bulu. Anu lumangsung saterusna lumantung kana jenis geget éta sorangan, alatan aya tilu jenis geget pakéan di Amérika Kalér.

Salah sahijina nyaéta geget nu nyieun sayang, anu pangumumna aya di Amérika Sarikat bagian Kalér sarta Kanada, anu kadua nyaéta geget anyaman, anu biasana aya di nagara-nagara bagian kidul, sarta anu katilu nyaéta geget permadani, anu meureun aya di kabéh nagara bagian. Hileud bulu ti geget nu nyieun sarang nyieun sarang leutik ngawangun pipa ti lawon wol anu di daharna, sarta ngalapisi sarang ieu kalayan sutera. di dinya manéhna hirup minangka hileud bulu. Hileud bulu geget anyaman sok ninggalkeun tapak raramat lancah suteranya sarta mintal kokon sutera. Dina waktu hileud bulu geget permadani ngabolongan lawon wol, manéhna nyieun sauntuyan torowongan anu dilapisan ku sutera. sanggeus dewasa, hileud éta asup kana salah sahiji torowongan-torowongan ieu sarta cicing di ditu nepi ka manéhna siap kaluar minangka geget.

Rujukan

Hama
Lepidoptera
Bangkuang; (Pachyrhizus erosus) nyaéta sabangsa boléd bodas anu didaharna atah-atah sanggeus kulitna disebet, dicapékna nyakruk sok disebut ogé bui hiris pédah buahna saperti buah hiris.
Bangkuang miboga ciri-ciri dumasar kana sababaraha faktor nyaéta:
Habitus : Semak, sausum, ngabeulit watang buleud, miboga bulu, héjo .
Daun: Tunggal, lonjong, sisina rata, tungtungna seukeut, puhuna mintul, tulang daunna menyirip, daunna buluan,panjangna 7–10 cm, rubak 5–9 cm, héjo .
Kembang: Majemuk, wangun turuy, tempatna dina kélék daun, diwangun ti dua nepi ka opat, watangna panjang, kelopakna buluan, bentukna jiga  lonceng, héjo, hulu putik buluan, makutana gundul,totol-totol héjo, bungur rada biru.
Buah: Polong, wangun lanset, gepéng. héjo .
Akar: Tunggang.

Mangpaat
Bangkuang kaasup dina kategori pepelakan fitoestrogen anu pohara méré mangpaat pikeun kaum wanoja utamana pikeun maranéhanana anu geus nincak menopause.
Sajaba ti éta, bangkuang ogé alus pikeun kaséhatan kulit, sarta bisa dijadikeun minangka pepelakan ubar alatan mangpaat pikeun mengobati wasir, panas, sariawan sakaligus méré mangpaat pikeun nyaimbangkeun kadar gula getih pikeun nu boga panyakit diabetes.
Iwal ti éta bangkuang miboga mangpaat pikeun ubar beri-beri sarta lemes kana kulit.
Daunna miboga mangpaat pikeun ubar panas, keur sikina miboga mangpaat pikeun ubar nyeri kulit.

Rujukan

Tutumbu Kaluar

Beubeutian
Tutuwuhan ubar
Fabaceae
Papua Nugini (Tok Pisin: Papua Niugini), resmina Nagara Indepénden Papua Nugini, mangrupa hiji nagara di Oséania, ngawasaan beulah wétan ti pulo Papua jeung raloba pulo. Nagara ieu aya di Samudra Pasifik kidul-kulon, dina hiji wewengkon nu kadéfinisi ti abad ka-19 salaku Mélanésia. Ibu kotana nyaéta Port Moresby.

Babagian administratif 
Papua Nugini dibagi kana opat région, nu sanés babagian administratif primér tapi lumayan signifikan dina raloba widang pamaréntahan, komérsial, jeung aktivitas lian.

Nagara ieu miboga 20 babagian tingkat propinsi: 18 propinsi, Région Otonom Bougainville, jeung Distrik Nasional Ibu Kota. Masing-masing propinsi dibagi deui kana hiji (atawa leuwih) distrik, nu dina giliranna dibagi deui kana hiji (atawa leuwih) Aréa Tingkat Pamaréntahan Lokal.

Propinsi mangrupa babagian administratif primér nagara. Pamaréntahan propinsi mangrupa cabang ti pamaréntahan nasional – Papua Nugini sanés hiji  féderasi propinsi. Babagian tingkat propinsi nyaéta:

 Tengah
 Chimbu (Simbu)
 Daratan Luhur Wétan
 New Britain Wétan
 Sepik Wétan
 Enga
 Gulf
 Madang
 Manus
 Milne Bay
 Morobe
 New Ireland
 Kalér (Propinsi Oro)
 Bougainville (région otonom)
 Daratan Luhur Kidul
 Kulon (Fly)
 Daratan Luhur Kulon
 New Britain Kulon
 Sepik Kulon (Sandaun)
 Distrik Nasional Ibu Kota
</div>

Parlemén geus nyatujuan panyieunan 2 propinsi tambihan dina 2012: Propinsi Hela, nu bakal ngawengku sabagian ti Propinsi Daratan Luhur Kidul, jeung Propinsi Jiwaka, nu bakal diwangun liwat ngabagi Propinsi Daratan Luhur Kulon.

Tempo ogé 
Komunikasi di Papua Nugini
Atikan di Papua Nugini
Hubaungan luar nagri Papua Nugini

Daptar:
Daptar dayeuh di Papua Nugini & Daptar kota di Papua Nugini & Daptar dayeuh jeung kota di Papua Nugini dumasar populasina
Daptar Distrik jeung Tingkat Pamaréntahan Lokal Papua Nugini
Daptar inohong Papua Nugini

Catetan suku

Réferénsi

Bacaan salajengna 
Throwim Way Leg ku Tim Flannery

Tumbu kaluar 

 Pamaréntah
 Perdana Mentri Papua Nugini 

 Informasi umum
 
 Papua New Guinea di UCB Libraries GovPubs
 
 
 

 
Nagara di Oséania
Wewengkon pamaké basa Inggris
Mélanésia
Nagara kapuloan
Anggota Pasamakmuran Bangsa-Bangsa
Monarki konstitusional
Nu ngadeg taun 1975
Anggota Pasarikatan Bangsa-Bangsa
Matthew Bellamy anu ngaran aslina Matthew James Bellamy nyaéta musisi jeung komposer anu tanggal 9 Juni 1978 di Cambridge, Inggris. Lalaki anu biasa dilandi Matt ieu kasohor di Dunya musik salaku vokalis, gitaris, pianis jeung penulis lagu utama dina grup musik Muse. Bakat musikna diwariskeun ti Bapana, Géorge, gitaris grup musik The Tornados anu kasohor dina taun 1960-an. Sababaraha lagu ti grup musik Bapana ieu ogé sering dikutip tur dipaké dina album kaopat Muse, Blackhole and Rvelation, saperti Telstar jeung Knight of Cydonia.

Matt gedé di Devon, sabada kolotna pisah, Matt diasuh ku ninina anu maksa manéhna pikeun maén gitar anlika umurna 14 taun. Matt anu kaohor ku sorana nu luhur jeung falsetto ieu geus naratas karir musikna ti Taun 1994. Matt anu papanggih jeung Chis Wostenholmes katut Dominic Howard ngabentuk grup musik Rocket Baby Dolls anu diganti jadi Muse. Ti awal dibentukna, ieu grup musik can pernah ganti personil.

Matthew Bellamy dipilih jadi Guitarist of the Decade (Gitaris nu pangalusna dina 10 taun) ku majalah Total Guitar taun 2010 jeung asup ka peringkat 14 di NME poll dina katégori Gréatest rock and roll hero of all time''. Matt biasa maké gitar Manson anu dijieun husus keur Matt ku Hugh Manson, Matt ogé biasa maké gitar Gibson Les Paul, Gibson SG jeung Fender Stratocaster. Matt kungsi kaleungitan gitarna anu Jackson Rhoads sabada dialungkeun ka panongton.

Référénsi 

Muse
Musisi Inggris
Panyanyi Inggris
Kacang panjang atawa vigna sinensis nyaéta ngaran tutuwuhan anu gampang kapanggih di kebon, pakarangan imah, di sérang atawa minangka selingan pepelakan palawija séjénna.

Kacang panjang ngandung betakaroten, klorofil, Vitamin A, vitamin B1, vitamin B2 jeung vitamin C, protein, tiamin, riboflavin, fosfor, zat beusi, potassium folat, magnesium, mangan, kalori, sodium, karbohidrat, kalsium, serat sarta pektin. Salian ti dimangpaatkeun pikeun dijadikeun lalab, kacang panjang ogé mangpaat pikeun ngadalikeun kadar gula getih, nungkulan hiperténsi, nungkulan resiko stroke jeung serangan jantung, ngaronjatkeun fungsi organ pencernaan, nurunkeun mamala kanker sarta mantuan nungkulan hésé ngising.

Di sawatara nagara, kacang panjang dipaké pikeun ngubaran rematik, arthritis, sarta gangguan saluran kemih.  Henteu ngan buahna wungkul anu bisa dimangpaatkeun daun kacang panjang ogé tétéla aya mangpaatna, nyaéta pikeun ngalancarkeun kahampangan, ngaronjatkeun stamina, jeung nungkulan anémia.

Nurutkeun panalungtikan séjénna, kacang panjang ogé alus pikeun nungkulan kasakit wawatu. Sajaba ti éta, ogé bisa nyingkahan kelainan antibodi, ngaronjatkeun fungsi limpa, ngaronjatkeun prosés ngahijikeun DNA jeung RNA, ngaronjatkeun fungsi sél getih beureum, beri-beri, demam berdarah, anemia, nyeri cangkéng, reumatik, bareuh, ngaronjatkeun napsu dahar, jeung nungkulan hésé ngising.

Referensi

Sayuran
Lalab
Fabaceae
Komputer tablét anu munggaran Apple nyaéta MessagePad Newton 100, diwanohkeun dina taun 1993, anu ngabalukarkeun penciptaan inti prosesor ARM6 jeung Komputer Acorn. Apple ogé mekarkeun prototipe PowerBook Duo tablet berbasis, PenLite, tapi ieu produk teu dijual, alesana nyingkahan penjualan MessagePad. Tapi ahirna MessagePad 2100, dieureunkeun dina taun 1998. Apel ngeuyeuban deui pasar komputasi mobile dina taun 2007 bareng jeung iPhone. Leuwih leutik dibandingkeun iPad tapi dilengkepan kaméra jeung telepon keupel, éta produk multitouch jari-sensitif anatara layar anu dicabak, Apple sistem operasi mobile IOS. Dina akhir 2009, nu jadi panaratas iPad geus sababaraha taun. Jobs ngébréhkeun yén Apple mimiti mekarkeun iPad saméméh iPhone.
Mimitina ipad ngan online di The Apple Store sarta tempat ritel perusahaan anu aya.Mimitina iPad di Australia, Kanada, Perancis, Jerman, Italia, Jepang, Spanyol, Swiss jeung Inggris dina tanggal 28 Méi. Online pre-order di nagara-nagara mimitina tanggal 10 Mei. Apple dirilis iPad di Austria, Belgia, Hong Kong, Irlandia, Luksemburg, Meksiko, Belanda, Selandia Baru jeung Singapura dina tanggal 23 Juli 2010.

Spesifikasi 
IPad generasi mimiti, Apple miboga dua jinis modél, nya ét Wi-Fi kalayan Wi-Fi 802.11a/b/g/n anu beuratna 680 gram geus didagangkeun tanggal 3 April 2010 kalayan modél Wi-Fi + 3G anu maké jaringan HSDPA beuratna 730 gram, anu geus didagngkeun ahir April 2010.
Produk ieu miboga tampilan layar multi-sentuh 9.56x7.47 inci lébar layar 9.7 inci atawa kira-kira 25 sentimeter (cm), anu dilengkepan LED backlight dibarengan téknologi IPS (singgetan tina In-Plane Switching), resolusi 1024x768 piksel, kapasitas mémori flash drive kira-kira 16 gigabita (Gb) nepi ka 64 Gb, prosesor 1 gigahertz (GHz) Apple A4, batré lithium-polymer anu bisa tahan dipakéna nepi ka 10 jam, dilengkepan audio kalayan format AAC, MP3, VBR, audible, apple lossless, AIFF jeung WAV sarta ngarojong format pideo H.264 nepi ka 720p, .m4v, .mp4, .mov, jeung MPEG-4. Salain ti éta ayaBluetooth 2.1, kompas digital, GPS, Wi-Fi (802.11a/b/g/n), dock connector, built-in speaker, mikrofon, 3.5-mm stereo headphone jack anu maké sistem operasi anu sarua jeung sistem operasi iPhone.

Rujukan 

Téhnologi
Apple Inc.
Komputer tablet
Tina Talisa nyaéta salah sahiji presenter dina acara TV. Lahir di Bandung Jawa Barat tanggal 24 Désémber 1979. Saméméhna kungsi jadi dokter gigi tur mangrupa lulusan Fakultas Kedokteran Gigi Universitas Padjajaran Bandung dina taun 2001. 
Tina ogé mangrupa mantan finalis Puteri Indonesia 2003, pinunjul kahiji Mojang Jawa Barat 2003 sarta pinunjul kahiji Mojang Kota Bandung 2002. Pangaresepna dina widang newcaster dimimitian nalika Tina kairut kana dunya broadcasting waktu gawé di Radio Paramuda jeung Radio Mustika.
Loba acara nu dibawakeun ku Tina di antarana waé Reportase Soré jeung program warta di Trans TV. Bulan Juni 2007, pindah ka Lativi. Taun 2008 ieu stasion TV téh robah jadi satasion TV nu museur kana warta jeung olahraga kalawan ngaranna TVOne. Tina Talisa digawé di dinya salaku asistén produser sakaligus news presenter. Tina Talisa nuluykeun atikanana di Program Magister Ilmu Komunikasi di Fakultas Ilmu Komunikasi Universitas Padjajaran Bandung.   
Tina Talisa kungsi nikah ka putra mantan Kepala Bapennas Paskah Suzetta nyaéta Muhammad Eggi Hamzah. Tapi pipisahan dina taun 2009. Tuluy Tina nikah deui ka pangusaha réstoran ti Acéh dina tanggal 17 Juli 2011. Tina Talisa resmi jadi garwana Amrinur Okta Jaya nénéhna Bang Ade. Acara akad nikahna dilaksanakeun di Hotel Nikko Jakarta Pusat tur kacatet di KUA Ménténg.

Referensi

Présénter Indonésia
Buah Naga nyaéta jenis bungbuahan anu asalna ti nagara Meksiko, Amerika.
Masarakat Cina Kuna nganggap buah naga leuwih ti saukur buah kalayan rupa-rupa mangpaat.
Buah jeung kulit anu nyarupaan sisit oray badag ieu mindeng jadi pangaping dua patung di méja altar sesembahan.
Saban raraméan taun anyar Imlek buah ieu ogé disajikeun, sarta jadi salah sahiji sajian anu wajib aya alatan dipercaya mawa berkah.
Padahal di tempat asalna, Meksiko, buah naga malahan dianggap palebah panon.
Kakara sanggeus dibawa ka Vietnam, pepelakan buah naga mimitian dibudidayakeun sacara lega saméméh pamustunganana ngembang ka nagara Asia Tenggara.
Di Vietnam buah naga mindeng disebut Thanh long atawa clever dragon sedengkeun masarakat Cina nyebutkeunana Feuy Long Kwa. 
Di wewengkon Meksiko, buah naga disebut Pitahaya.
Buah naga sorangan mibanda kelir kulit anu murub, kulitna ogé henteu lemes, tapi mangrupa lapisan siga bawang ku kituna jiga sisit oray badag atawa naga.
Eusi buahna boga warna bodas, beureum atawa bungur kalayan siki-siki boga warna hideung.
Eusina kawas selasih sedengkeun rasana kawas buah kiwi.

Mangpaat
Buah naga miboga khasiat anu méré mangpaat pikeun kaséhatan manusa di antarana pikeun nyaimbangkeun kadar gula getih, pencegah kanker peujit, ngurangan kolesterol, nyingkahan pendarahan.
Buah naga biasana di jadikeun kadaharan dina rupa-rupa jenis saperti  dina wangun buah seger pikeun ngaleungitkeun haus, alatan buah naga ngandung kadar cai anu luhur kira-kira 90 % ti beurat buahna sorangan.
Rasana amis alatan ngandung kadar gula ngahontal 13-18 briks. 
Buah naga ogé bisa dijieun jus, sari buah, manisan jeung selé .
Sacara umum,pakar sapamadegan sarta ngaku buah naga beunghar kalayan potasium, ferum, protein, serat, sodium sarta kalsium anu alus pikeun keséhatan ti batan bungbuahan séjén anu di import.

Rujukan

Bungbuahan
Tutuwuhan Méksiko
Addie Muljadi Sumaatmadja atawa leuwih kasohor ku sebutan Addie MS nyaéta salasahji konduktor orkestra di Indonesia. Lahir di Jakarta 7 Oktober 1959. Addie salah sahiji nu ngadegkeun Twilite Orchestra. Salian ti éta, Addie ogé dipikawanoh salaku pianis, komposer, arranger, sakaligus produser musik. 
Alatan didikan di kulawargana nu kacida disiplin ti keur leuleutik, Addie kaasup kana budak nu éraan, minder tur hésé sosialisasi jeung batur. Hal éta robah nalika Addie nincak masa SMP. Addie mimiti wanoh kanu ngaranna narkoba nepi ka tingkat émosionalna ogé milu robah. Addie jadi budak nu eksplosif tur émosional. Mun keur ambek, Addie ngébréhkeunana kana tuts-tuts piano kadang-kadang nepi ka senarna pegat. Addie ancrub dina dunya narkoba kurang leuwih 1,5 taun. Nalikaasup ka SMA, Addie mimiti ancrub kana kagiatan-kagiatan nu positif. Kungsi milu grup vocal bareng jeung Ikang Fauzi, Fariz RM, jeung Adji Sutama. Tuluy kungsi ogé miluan pasanggiri nyieun lagu rumaja jeung pasanggiri band. Addie diwanohkeun kana dunya musik profesional ku Keenan Nasution jeung Jockie Suryoprayogo. 
Satamatna ti SMA, Addie kungsi hayang kuliah ka fakultas psikologi atawa ékonomi. Tapi Addie mimiti panceg kana kalangenanana di dunya musik. Alatan di Indonésia mah jarang aya sakola musik nu hadé, Addie maksakeun indit ka New York pikeun nongton opera, konsér musik klasik jeung jazz, sarta néangan référénsi buku musik jeung vidéo musik.   
Terah senina nurun ti aki Addie sorangan nyaéta H. Muhamad Susilo salah sahiji violis jeung planolog nu ngararancang kota satelit Kebayoran Baru. Adi mimiti mingpin orkestra dina taun 1982 di Filipina mirig Redi Nur jeung Vina Panduwinata. Addie jadi pinunjul kadua dina féstival lagu pop di Chile kalawan mawakeun lagu Titik Hamzah dina taun 1984.

Referensi

Inohong Sunda
Seniman
Dwiki Dharwaman nyaéta salah sahiji musisi Indonésia nu kasohor teu ngan saukur di Indonésia, tapi ogé ka sakuliah dinya. Sutradara pilem, panata tari jeung orkéstra, sarta musisi jazz mancanagara. Lahir di Bandung 19 Agustus 1966. Diajar piano klasik ti umur 7 taun ka Elfa Secioria. Tuluy nincak umurna nu ka-13 taun mimiti diajar music jazz. Dina umurna nu ka-17, nyieun Grup Krakatau bareng jeung Pra B Dharma, Budhy Haryono, jeung Donny Suhendra. 
Grup krakatau ieu ngaéksplorasi gamelan sunda nu dikombinasikeun jeung jazz. Nepi ka kiwari ieu grup geus ngurilingan dunya sarta minton dina sawatara konsér jeung féstival internasional saperti Montreux Jazz, North Sea Jazz, Toronto Jazz, Vancouver Jazz, GalapaJazz, Hot Summer Jazz, Midem, Festival Cervantino, Sziget Festival jeung sajabana. Salian ti éta, kungsi minton di sawatara tempat seni pintonan nu kasohor saperti Lincoln Center Summer Outdoor Festival, Chicago Cultural Center, Esplanade, Beijing Concert Hall, sarta Beijing National Center for the Performing Arts jeung sajabana. 
Taun 1990 Dwiki mimiti neuleuman rupa-rupa wangun musik tradisional tuluy nyieun album Mystical Mist jeung Magical Match. Taun 2005 jadi co-music director pikeun pagelaran musik spéktakulér Megalithicum Quantum di Jakarta jeung Bali bareng jeung Krakatau. Salian ti éta musik Krakatau ogé geus diaku sacara internasional. Hal ieu dibuktikeun ku ayana Jurnal Worlds of Music nu medal di Amerika Serikat nu nyebutkeun yén Krakatau téh bagéan penting dina khazanah World Music alatan Krakatau geus bisa ngadumaniskeun gamelan sarta musik-musik tradisional lianna jeung musik jazz. 
Tepi ka taun 2006 Dwiki geus nyieun album bareng jeung Krakatau nyaéta First Album(1987), Second Album (1988), Kembali Satu (1989), Let There Be Life (1992),Mystical Mist (1994), Magical Match (2000), 2 Worlds (2006) jeung Rhytym Of Reformation (2006). Sedengkeun Dwiki sorangan geus nyieun album solona kalawan judul Nuansa (2002) bareng jeung musisi dunya saperti Mike Stern, Lincoln Goiness, Richie Morales, Neil Stubenhaus, Ricky Lawson jeung Mike Thompson ti Amerika sarta sababaraha musisi Australia saperti Steve Hunter, David Jones jeung Guy Strazullo.

Prestasi 
Préstasi Darmawan di antarana waé kungsi meunang panglélér Penata Musik Terbaik Festival Film Indonesia 1991 dina pilemna Cinta Dalam Sepotong Roti karya Garin Nugroho. Taun 1985 meunang panglélér The Best Keyboard Player dina Yamaha Light Music Contest 1985 di Tokyo, Jepang.
Salian seniman, Dwiki ogé jadi Direktur Lembaga Pendidikan Musik Farabi jeung anggota komite musik Dewan Kesenian Jakarta.

Referensi 

Inohong Sunda
Seniman
Nia Iskandar Dinata atawa leuwih kasohor salaku Nia Dinata nyaéta sutradara jeung produser film. Lahir di Jakarta tanggal 4 Maret 1970. Bapana nyaéta Dicky Iskandar Dinata pajabat Bank Nasional Indonesia 46 (BNI 46). 
Nia lulus ti Komunikasi Massa Utama di Elizabethtown College di Pennsylvania. Dituluykeun ka program khusus dina produksi pilem di New York University.  Sanggeus balik ti Amerika Serikat dina taun 1995 tuluy digawé di proyék TV. 
Karir munggaranana dimimitian ku vidéo klip jeung film iklan. Dina taun 2000, Nia ngadegkeun perusahaan film independen Kalyana Shira Film. Tuluy jadi sutradara terbaik pikeun filmna Ca Bau Kan (2002) nu diangkat tina novel karya Remy Sylado. Taun 2004, Nia nyutradaraan pilem Arisan! nu meunang sawatara panglélér kayaning ti Festival Film Indonesia jeung MTV Movie Awards. Sawatara pilem nu kungsi disutradaraan ku Nia di antarana waé Meraih Mimpi (2009), Berbagi Suami (2006), Janji Joni (2005), Ajang Ajeng (2004), Arisan! (2003), Joni Be Brave (2003), Biola Tak Berdawai (2003) dan Ca Bau Kan (2002).

FILMOGRAFI

 Arisan! 2 (2011) (sutradara, penulis).
 Meraih Mimpi (2009) (penulis).
 Perempuan Punya Cerita (2007; segmen Cerita ti Cibinong).
 Quickie Express (2007) (produser).
 Long Road to Heaven (2007) (produser).
 Berbagi Suami (2006) (sutradara, penulis).
 Janji Joni (2005) (produser).
 Ajang Ajeng (2004) - serial TV (produser).
 Arisan! (2003) (sutradara, produser eksekutif).
 Joni Be Brave (2003) (produser).
 Biola Tak Berdawai (2003) (ko-produser).
 Ca Bau Kan (2002) (sutradara, produser).

PENGHARGAAN
 1998 The Film Indonesia pikeun féstival TV kategori Best Picture jeung Drama Terbaik dina drama TV nu judulna Mencari 90 menit Pelangi.
 2004 Citra Award - Best Film pikeun Arisan!.
 2004 MTV Indonesia Movie Awards - Best Director pikeun Arisan!.
 2006 Hawaii International Film Festival - Best Feature pikeun Berbagi Suami.

Referensi

Sutradara Indonesia
Daniel Sahuleka nyaéta penyanyi aliran jazz kewarnegaraan Walanda anu lahir di Semarang, 6 Désémber 1950. Daniel Sahuleka nyaéta penyanyi katurunan Ambon, Maluku, Sunda, jeung Cina.

Nalika keur rumaja, Daniel resep maén gitar, manéhna meunang inspirasi ti musisi Jimi Hendrix, Motown, jeung musisi jazz saperti Django Reinhardt. Taun 1977, Daniel mulai naratas karir musikna ku cara nyieun album rekaman kalayan single You Make My Life So Wonderful anu ngirut pasar musik di Eropa jeung Indonesia. Daniel Sahuleka kasohor di Indonésia ku lagu anu judulna Don't Sleep Away the Night jeung You Make My World So Colorful anu dirilis dina taun 1980-an. Taun 1995, Daniel balik deui ka Indonésia, Manéhna meunang gelar Doktor Honoris Causa ti Fakultas Kedokteran di salah sahiji Universitas di Yogyakarta. Daniel ogé kungsi sababaraha kali manggung di java jazz Indonésia.

Diskografi
Album pertamana nyaéta Sahuleka anu dirilis taun 1976, diterskeun ku album Sahuleka 2 taun 1978. Album Sunbeam dirilis taun 1981, album The Loner dirilis taun 1990, di taun nu sarua, Daniel ngarilis album Everyday should be a christmasday. Album I Adore You dirilis taun 1993, diteruskeun ku album Rahasia Sahuleka anu dirilistaun 1995, ieu album nyaéta album pertama Sahuleka dina basa Indonesia. Sahuleka terus nyieun karya-karya anyar di antarana: Sahuleka's World - collection 1 dirilis taun 1996, After the Jetlag taun 1998, Colourful taun 2004, Christmas Love taun 2007, jeung anu pamungkas nyaéta reMAKE mySTYLE anu dirilis taun 2009.

Référénsi

Tokoh ti Semarang
Penyanyi Belanda
Eropa-Indonesia
Kaligrafi asalna ti basa Yunani nu disederhanakeun ka bahasa Inggris nyaéta Calligraphy nu asalna ti dua kecap basa Yunani, nyaéta Kallos jeung Graph nu hartina éndah jeung grapeny nu hartina nulis. Jadi kaligrafi nyaéta tulisan éndah, atawa seni tulisan éndah.

Dina seni rupa Islam, tulisan arab biasa dijadikeun kaligrafi. Eusina disadur ti ayat-ayat Al-qur'an. Wangunna bisa macem-macem, lain ngan saukur ditulis dina kertas, tapi bisa ogé dina logam, kulit, watu, jeung sajabana. Salah sahiji média pikeun nyieun kaligrafi nyaéta logam, di antarana: kuningan, tambaga, pérak, jeung sajabana. Kaligrafi nu dijieun tina logam biasana disebut kaligrafi kuningan. Kaligrafi kuningan mangrupa salah sahiji karajinan tangan anu pohara kasohor ti mangsa ka mangsa. Industri kaligrafi kuningan sumebar di sawatara tempat di Indonésia sarta nagara-nagara séjén, saperti Malaysia jeung Brunei Darussalam. Industri kaligrafi kuningan nu aya di Indonésia saperti di daérah Jombang miboga ciri has anu béda jeung tempat industri kaligrafi kuningan séjenna, nyaéta téknik nyieunna atawa modél tulisan/ kaligrafi arab anu dipilih (dina basa arab dipikawanoh kalayan ngaran khot). Biasana kaligrafi henteu ngan saukur pikeun kaperluan ibadah, tapi ogé bisa dijadikeun oranament atawa hiasan imah.

Rujukan

Seni rupa
Kuku nyaéta salah sahiji anggota awak manusa anu katingali ti luar. Kuku aya dua nyaéta kuku leungeun jeung kuku suku. Pungsi kuku salain ngawangun ramo pikeun nyekel atawa nutupan ramo anu lembut jeung pinuh ku pembuluh. Salain ti éta kuku jadi gambaran kaséhatan jeung kacantikan hiji jalma. Ngaliwatan kuku bisa jadi perantara pikeun ngadéagnosis hiji panyakit. Salah sahiji awak urang kakurangan kalsium nyaéta ayana bintik-bintik bodas dina kuku.  Maké cat kuku anu ngandung kalsium bisa ngabantuan Andamegatasina.  Tapi bari dibarengan jeung ngadahar anu ngandung kalsium.

Cara ngurus kuku
Cara ngurus kuku di antarana singkahan cicing lila-lila dinu panas atawa nalika renang, ku sabab bisa ngabalukarkeun kuku jadi garing. Pikeun nungkulan hal éta paké pelembab kuku. Sedengkeun pikeun nu miboga kuku babari potong, usahakeun sangkan kuku tetep dina kaanyaan lembab, ulah nepi ka kuku garing. Ulah sering teuing maké cét kuku, lantaran kuku moal bisa ngaluarkeun hawa, nu nyabakeun kuku henteu séhat. Tendeun hand body atawa krim kulit di deukeut dapur, sangkan bisa dipaké sanggeus ngumbah leungeun atawa piring. Alusna mah maké sarung leungeun nalika keur bébérés imah atawa keur di kebon, tapi saencan maké sarung leungeun maké heula hand body kana leungeun. Saméméh ngalakukeun pagawéan anu kokotoran saperti ngabersihkeun kekebul atawa gawé di kebon, kumbah heula kuku ku sabun sangkan nyingkahan kokotor némpéél dina kuku, salain ti éta sangkan babari ngabersihkeunana. Nu kudu di singkahan, lamun kuku geus pendék ulah terus dipotong, salain ti éta ulah motong kutikula ku  gunting.

Bagian-bagian kuku 
 Matriks kuku (matrix): bagian nu ngawangun jaringan kuku.
 Kutikula (cuticle): bagian anu nutupan pangkal kuku, pungsina pikeun nutupan struktur dasar.
 Kuku tina bahan iritan, alergen, baktéri atawa jamur.
 Lipetan tepi kuku (lateral fold): lipetan kulit anu nutupan ujung kuku.
 Lunula: bagian lempéng kuku warnana bodas, deukeut akar kuku, bentukna bulan sabit, osok katutupan lateral fold.
 Dasar kuku (nail bed):  bagian kulit anu ditutup ku kuku.
 Lempeng kuku (nail plate).
 Tepi bébas kuku (free edge).
 Hiponikium: mangrupa bagian tina dasar kuku, nyaéta kulit ari anu aya di handapeun free edge.

Rujukan

Anatomi
Beyonce Giselle Knowles () nyaéta saurang panyanyi asal Amérika Sarikat. Beyonce dipikawanoh minangka anggota group musik R&B, Destiny’s Child anu ngadeg taun 1990 bareng jeung sobatna, Latavia Roberson, nalika umur maranéhanana masih salapan taun. Beyonce nyaéta saurang panyanyi R&B, penulis lagu, produser rékaman, aktris, penari, perancang busana, jeung modél asal Amérika Sarikat. Karyana di widang musik, manéhna geus meunang penghargaan ti Grammy Award salian ti éta, manéhna dinominasikeun dina acara Golden Globe Award dina seni peran.

Beyonce dinobatkeun jadi Artist Top Billboard awéwé bulan Pebruari 2009, Artist of the Millennium bulan Méi 2011. Beyonce nyaéta salah sahiji seniman anu miboga pangaruh gedé dina abadna, di mana laguna geus bisa dijual sabudeureun 130 juta. Manéhna nyekel rékor pikeun vidéo anu panglobana diunduh saperti lagu Single Ladies. Taun 2003, Beyonce nyieun album Dangerously in Love anu jadi salah sahiji album pang suksésna. Album séjénna nyaéta saperti B'Day anu dirilis taun 2006,  jeung I Am... Sasha Fierce anu dirilis bulan Nopémber 2008.

Lagu
A Woman Like Me
After All Is Said And Done
All I Could Do Was Cry
Amor Gitano
At Last
Baby Boy
Be With You
Beautiful Liar
Beautiful Nightmare
Bello Embustero
'Best Thing I Never HadBroken-Hearted GirlCards Never LieCheck On ItCloser I Get To YouCountdownCrazy In LoveDaddyDance For YouDangerously In LoveDeja VuDisappearDivaEgoEnd Of TimeEverything I DoFeverFighting TemptationFlaws And AllFreakum DressGet Me BodiedGift From VirgoGreen LightHaloHave Your WayHe Still Loves MeHelloHey Goldmember Yes''

Rujukan

Panyanyi Amérika Sarikat
Dido (dibaca DYE-Doe) anu boga ngaran asli Dido Florian Cloud de Bounevialle O'Malley Armstrong nyaéta penyanyi jeung penulis lagu asal Inggris. Dido lahir di London, Inggris tanggal 25 Désémber 1971. Indungna, Clare (Collins née) nyaéta sastrawati Perancis sedengkeun Bapana, WIlliam O'Malley Armstrong nyaéta manten ménéjer diréksi Sidgwick & Jackson. Ngaran Dido dicokot tina ngaran Ratu Carthage (mitos), nalika leutikna, Dido sok dipoyok ku babaturanna alatan ngaranna anu anéh. Bakat musik Dido geus katingali ti leurtik kénéh, Dido geus bisa maénkeun alat musik piano, recorder, jeung biola kalayan hadé.

Karir
Dido kaasup penyanyi anu jarang ngarilis album, salila 13 taun, Dido ngan ngarilis 3 album studio jeung 1 album EP (demo). Taun 1995, Dido mulai ngarekam sababaraha lagu anu geus dikumpulkeunana dina hiji koléksi anu dijudulan Odds & Ends anu ahirna dirilis ku Netterk dina format CD di taun nu sarua. Taun 1999, Dido ngarilis album studiona anu dijudulan No Angel, ieu album kajual nepi ka 12 juta kopi tur meunang 10 platinum. Album Life For Rent dirilis taun 2003, anu ditutup ku album Safe Strip Home dina taun 2008. Tapi najan jarang ngaluarkeun album, Dido loba meunang panglélér kaasup ti MTV Europe Music Award, BRIT Award, dan ASCAP UK Award.

Référénsi

Gumelar 1971
Musisi Inggris
Binokasih Sanghyang Paké nyaéta mahkota nu asalna ti Karajaan Sunda nu kiwari disimpen di muséum Prabu Geusan Ulun, Sumedang. Replika (tiruan) mahkota ieu aya di muséum Sri Baduga, Bandung.

Sajarah
Nurutkeun sumber tungturunan, mahkota ieu dijieun ku prakarsa Sanghyang Bunisora Suradipati, raja Galuh (1357-1371), jeung dijieun keur kapentingan diistrénanna Prabu Niskala Wastukancana salaku raja Galuh (1371-1475). Mahkota ieu digunakeun ku raja-raja Sunda salajéngna dina upacara istrénan raja anyar jeung jadi banda pusaka karajaan nepi ka karajaan Sunda runtag.

Dina mangsa puseur dayeuh karajaan Sunda di Pakuan Pajajaran diserbu jeung direbut ku pasukan Banten (1579), mahkota ieu bisa disalametkeun ku pangageung karajaan Sunda nu lolos, nyaéta Sayang Hawu, Terong Péot jeung Kondang Hapa. Mahkota ieu dibawa ka Sumedanglarang jeung dipasrahkeun ka Prabu pikeun Ulun kalawan harepan bisa ngagantikeun jeung neraskeun ayana jeung kadigjayaan karajaan Sunda.

Ti dinya mahkota ieu jadi banda pusaka raja Sumedanglarang jeung salajéngna bupati Sumedang. Ti mangsa pamaréntahan Bupati Pangeran Suria Kusuma Adinata (1937-1946) mahkota éta dipaké keur hiasan sirah pangantén kulawarga bupati Sumedang.

Babagéan Mahkota
Mahkota ieu dijieun tina emas nu bagéan jerona dilapis ku kaén buludru. Wangunna nirukeun mahkota (wayang golék) Batara Indra. Bagéan utama mahkota nu disebut “kuluk” bentukna silindrik bagéan éta nutupan mastaka nepi ka tarang. Puncak kuluk dihias ku kuncup kembang taraté. Bagian luhurna dihias ku motif tumpal jeung suluran sarta tumpal daun, sedengkeun bagéan handapna dihias ku motif suluran daun jeung kembang.

Bagéan hareupna nu dingaranan turidha (Jamang Sada Sélér) ngabentuk kelompok kembang jeung dihias ku permata warna héjo. Diluhureun turidha aya dua siki jamang ngabentuk mahkota kembang. Di kénca jeung katuhu kuluk aya ron, mangrupa hiasan tumpal susun tilu. salah sahiji hiasanna ngabentuk lauk jeung tungtung tukangna ngajumbai siki bonténg. Di tukangeun ron aya hiasan ngabentuk saperti jangjang susun tilu anu disebut Sumping Prabu Ngayun. Di bagéan tukang kuluk dihias jungkat penatas, bentukna lambar-lambar daun jeung garuda mungkur.

Catetan

Sajarah Sunda
Billie Joe Armstrong nyaéta musisi asal Amerika Serikat anu ayeuna jadi personil Green Day salaku vokalis jeung gitaris. Billie gumelar di Oakland, Kalifornia, Amérika Serikat, 17 Pébruari 1972. Billie nyaéta putra bungsu ti 6 sadulur. Bapana nyaéta sopir treuk anu boga pagawéan sampingan salaku musisi jazz, sedengkeun Indungna nyaéta pelayan réstoran.

Billie geus mulai nyanyi ti umur 5 taun kénéh, Billie sok datang ka Rumah Sakit terus nyanyi ka unggal pasien ngarah pasienna ngarasa leuwih nyaman. Billie meunangkeun gitar pertamana nalika umur 11 taun ti Indungna, jenis gitarna nyaéta Fernandes Stratocaster anu dingaranan Blue ku Billie. Nepi ka ayeuna, Blue masih sering dipaké ku Armstrong, malah mah aya tiruanna. Armstrong nikah jeung Adrianne Nesser tanggal 2 Juli 1994, jatukramina dilaksanakeun di halaman imah Armstrong anu ngan lumangsung 5 menit, sedengkeun bulan maduna di Hotél Claremont (10 menit ti Imahna). Armstrong boga dua anak, di antarana Joseph Maricano Armstrong (gumelar tanggal 15 Maret 1995) jeung Jakob Danger Armstrong (2 Séptémber 1998).

Billei paanggih jeung Mike Dirnt nalika umur 10 taun di kantin sakolana, duanana sok maénkeun lagu-lagu grup musik heavy metal saperti Ozzy Osbourne, Def Leppard, jeung Van Hallen. Umur 15 taun, Billie, Mike, jeung drummerna John Kiffmayer ngebentuk grup musik punk anu ngaranna Sweet Children. Tapi dina taun 1990, Kiffmeyer kaluar ti grup sabab rék fokus kuliah, Billie jeung Mike néangan drummer anyar anu ahirna sosok drummer nu sampurna keur maranéhna téh nyaéta Tre Cool, sabada Tre asup ka grup, Sweet Children diganti ngaranna jadi Green Day nu nepi ka ayeuna ku Urang apal.

Référénsi

Green Day
Musisi Amerika